Alisher Shodmonov. Alisher Kayumovich Shadmanov () — Toshkent tibbiyot akademiyasi rektori (2020-yildan), Oʻzbekiston Respublikasi Sogʻliqni saqlash vaziri (2017—2020). Tibbiyot fanlari doktori, professor. Hayoti. 1962-yil 10-mayda Fargʻona viloyati Oltiariq tumanida tugʻilgan. 1979—1985-yillarda Andijon tibbiyot instituti talabasi. 1985—1987-yillarda Andijon tibbiyot instituti urologiya mutaxassisligi boʻyicha klinik ordinatori. 1987—1990-yillarda Moskva malaka oshirish instituti urologiya kafedrasi aspiranti. 1990—1993-yillarda Andijon davlat tibbiyot institutining jarrohlik fakulteti kafedrasi urologiya kursi assistenti, davolash fakulteti dekani oʻrinbosari. 1993—1996-yillarda Andijon davlat tibbiyot instituti klinikasi bosh shifokori. 1996—2000-yillarda Andijon shahar Sogʻliqni saqlash boʻlimi mudiri. 2000—2004-yillarda Andijon davlat tibbiyot instituti Maʼnaviyat va maʼrifat ishlari boʻyicha prorektori. 2004—2009-yillarda Andijon davlat tibbiyot instituti Pediatriya fakulteti dekani. 2009—2010-yillarda Andijon davlat tibbiyot instituti oʻquv ishlari boʻyicha prorektori. 2010—2015-yillarda Andijon davlat tibbiyot instituti rektori. 2016—2017-yillarda Oʻzbekiston Respublikasi Oliy Majlisining Qonunchilik Palatasi deputati. 2017-yil 21-fevraldan 2020-yil 2-noyabrgacha Oʻzbekiston Respublikasi Sogʻliqni saqlash vaziri. 2019-yil 20-maydan shuningdek, Jahon sogʻliqni saqlash tashkiloti assambleyasi vitse-prezidenti. 2020-yil 2-noyabrdan 2023-yil 7-avgustgacha Toshkent tibbiyot akademiyasi rektori. 2023-yil 7-avgustdan Oʻzbekiston Respublikasi Sogʻliqni saqlash vazirining birinchi oʻrinbosari.